En tom etageejendom på Vandværksvej i Aalborg brød tirsdag formiddag i brand. Branden opstod, da en tagdækker skulle tætne et hul i ejendommens tag. Tagdækkeren vidste ikke, at der blandt andet var brugt papirsisolering under taget, og da han begyndte at varme taget op, gik der ild i tagkonstruktionen. - Vi var hurtigt fremme og fik slukket ilden. Derfor er der kun brændt et par kvadratmeter af taget, siger indsatsleder René Kærup fra Beredskabscenter Aalborg. Beredskabet modtog meldingen om branden klokken 10.01, og brandfolkene kunne forlade etageejendommen igen en lille time senere.

Opsummering:
Der udbrød tirsdag formiddag brand i en tom etageejendom i Aalborg, da en tagdækker skulle tætne ejendommens tag.